Հունաստանում ՀՀ դեսպան Գագիկ Ղալաչյանը Հայոց ցեղասպանության թանգարան-ինստիտուտի շնորհակալագրեր հանձնեց Աթենքի նախկին փոխքաղաքապետ, տեղեկատվական տեխնոլոգիաների կազմակերպության նախագահ, հայազգի Նանա Սպիրոպուլո-Խանիկյանին և Հունաստանի Տնտեսական և սոցիալական խորհրդի նախագահ Խրիստոս Պոլիզողոպուլոսին: Տիկին Սպիրոպուլո-Խանիկյանը, ով թանգարան-ինստիտուտին փաստաթղթերի մեծ հավաքածու է նվիրաբերել, պարգևատրվեց նաև Ֆրիտյոֆ Նանսենի ոսկե հուշամեդալով: